CELEX: 62019CN0333
Language: el
Date: 2019-04-24 00:00:00
Title: Υπόθεση C-333/19: Αίτηση προδικαστικής αποφάσεως την οποία υπέβαλε το cour d’appel de Bruxelles (Βέλγιο) στις 24 Απριλίου 2019 — DA κατά Romanian Air Traffic Services Administration (Romatsa), Ρουμανίας, Eurocontrol — Ευρωπαϊκού Οργανισμού για την Ασφάλεια της Αεροναυτιλίας — και FC, SC European Food SA, SC Starmill SRL, SC Multipack SRL κατά Romanian Air Traffic Services Administration (Romatsa), Ρουμανίας, DA, Eurocontrol — Ευρωπαϊκού Οργανισμού για την Ασφάλεια της Αεροναυτιλίας

1.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/24
            
         
      Αίτηση προδικαστικής αποφάσεως την οποία υπέβαλε το cour d’appel de Bruxelles (Βέλγιο) στις 24 Απριλίου 2019 — DA κατά Romanian Air Traffic Services Administration (Romatsa), Ρουμανίας, Eurocontrol — Ευρωπαϊκού Οργανισμού για την Ασφάλεια της Αεροναυτιλίας — και FC, SC European Food SA, SC Starmill SRL, SC Multipack SRL κατά Romanian Air Traffic Services Administration (Romatsa), Ρουμανίας, DA, Eurocontrol — Ευρωπαϊκού Οργανισμού για την Ασφάλεια της Αεροναυτιλίας
      (Υπόθεση C-333/19)
      (2019/C 220/30)
      Γλώσσα διαδικασίας: η γαλλική
      
         Αιτούν δικαστήριο
      
      Cour d’appel de Bruxelles
      
         Διάδικοι στην υπόθεση της κύριας δίκης
      
      
         Εφεσιβάλλων: DA
      
         Εφεσίβλητοι: Romanian Air Traffic Services Administration (Romatsa), Ρουμανία, Eurocontrol — Ευρωπαϊκός Οργανισμός για την Ασφάλεια της Αεροναυτιλίας
      
         Έτεροι διάδικοι: Ευρωπαϊκή Επιτροπή, FC, SC European Food SA, SC Starmill SRL, SC Multipack SRL
      
         Εφεσιβάλλοντες: FC, SC European Food SA, SC Starmill SRL, SC Multipack SRL
      
         Εφεσίβλητοι: Romanian Air Traffic Services Administration (Romatsa), Ρουμανία, DA, Eurocontrol — Ευρωπαϊκός Οργανισμός για την Ασφάλεια της Αεροναυτιλίας
      
         Έτερος διάδικος: Ευρωπαϊκή Επιτροπή
      
         Προδικαστικά ερωτήματα
      
      
                  1)
               
               
                  Έχει η απόφαση (ΕΕ) 2015/1470 της Ευρωπαϊκής Επιτροπής της 30ής Μαρτίου 2015, σχετικά με την κρατική ενίσχυση SA.38517 (2014/C) (πρώην 2014/NN) (1), την έννοια ότι αφορά τις πληρωμές χρηματικών ποσών οφειλόμενων από τη Ρουμανία ακόμη και σε περίπτωση που η ανάκτηση των ποσών αυτών διενεργείται σε βάρος της συνεπεία διαδικασίας αναγκαστικής εκτελέσεως της διαιτητικής αποφάσεως του ICSID της 11ης Δεκεμβρίου 2013, η οποία είχε εισαχθεί ενώπιον δικαστηρίου άλλου, πλην της Ρουμανίας, κράτους μέλους;
               
            
                  2)
               
               
                  Απαιτεί, άνευ ετέρου, το δίκαιο της Ένωσης δικαστήριο κράτους μέλους (πλην της Ρουμανίας), ενώπιον του οποίου έχει ασκηθεί ένδικο βοήθημα κατά διαδικασίας αναγκαστικής εκτελέσεως διαιτητικής αποφάσεως του ICSID, η οποία έχει ισχύ δεδικασμένου κατά τους εθνικούς δικονομικούς κανόνες του κράτους μέλους αυτού, να εξαφανίσει τη διαιτητική απόφαση για τον μόνο λόγο ότι, σύμφωνα με απόφαση της Ευρωπαϊκής Επιτροπής που δεν έχει καταστεί απρόσβλητη και εκδόθηκε μετά την εν λόγω διαιτητική απόφαση, η αναγκαστική εκτέλεση της διαιτητικής αποφάσεως αντιβαίνει στο ευρωπαϊκό καθεστώς κρατικών ενισχύσεων;
               
            
                  3)
               
               
                  Επιτρέπει το δίκαιο της Ένωσης, ιδίως η αρχή της καλόπιστης συνεργασίας και η αρχή του δεδικασμένου, σε εθνικό δικαστήριο κράτους μέλους (πλην της Ρουμανίας) να μη σεβαστεί τις διεθνείς υποχρεώσεις οι οποίες απορρέουν από τη Συμφωνία ICSID, σε περίπτωση που, με απόφαση της Ευρωπαϊκής Επιτροπής εκδοθείσα μετά τη διαιτητική απόφαση, έχει κριθεί ότι η αναγκαστική εκτέλεση της διαιτητικής αποφάσεως ενδεχομένως αντιβαίνει στο ευρωπαϊκό καθεστώς κρατικών ενισχύσεων, ακόμη και αν η Ευρωπαϊκή Επιτροπή συμμετείχε στη διαδικασία της διαιτησίας (περιλαμβανομένης της διαδικασίας του ενδίκου βοηθήματος κατά της διαιτητικής αποφάσεως) και προέβαλε λόγους αντλούμενους από το ευρωπαϊκό καθεστώς κρατικών ενισχύσεων;
               
            
         (1)  Απόφαση (ΕΕ) 2015/1470 της Επιτροπής της 30ής Μαρτίου 2015 σχετικά με την κρατική ενίσχυση SA.38517 (2014/C) (πρώην 2014/NN) την οποία έθεσε σε εφαρμογή η Ρουμανία — Διαιτητική απόφαση Μicula κατά Ρουμανίας της 11ης Δεκεμβρίου 2013 [κοινοποιηθείσα υπό τον αριθμό C(2015) 2112] (ΕΕ 2015, L 232, σ. 43).